Diari Oficial de la Generalitat Valenciana


Sumari del DOGV 5160, del 22-12-2005 (2005/14944)

Informació pública de l'alternativa tècnica de programa de desenvolupament de l'actuació integrada en sòl urbanitzable industrial El Palancia del Pla General d'Ordenació Urbana de Soneja.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14061


Organisme emissor
:   Ajuntament de Soneja

Tipus de document
:   Anunci

Informació pública de l'alternativa tècnica de programa de desenvolupament de l'actuació integrada en sòl urbanitzable industrial El Palancia del Pla General d'Ordenació Urbana de Soneja. [2005/F14126]
  
Per mitjà del Decret de l'Alcaldia de data 20 de desembre de 2005 s'ha acordat sotmetre a informació pública la documentació consistent en alternativa tècnica de programa de desenvolupament de l'actuació integrada en sòl urbanitzable industrial El Palancia del Pla General d'Ordenació Urbana de Soneja, presentada per la mercantil Edificaciones y Construcciones La Vall, SA (Edycon, SA).
  
L'alternativa tècnica presentada comprén els documents següents: memòria del programa i avantprojecte d'urbanització, i l'àmbit d'actuació abasta una superfície de 434.534,92 metres quadrats.
  
En aplicació del que s'establix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet la dita alternativa tècnica de programa a informació pública pel termini de 20 dies hàbils, comptats des de la publicació d'este anunci en el Diari Oficial de la Generalitat Valenciana.
  
Durant este termini es podran consultar a l'Ajuntament de Soneja, a la plaça del Mesón, 1, en horari d'atenció al públic, les actuacions derivades de la documentació depositada, així com presentar davant del mateix ajuntament, perquè s'incorporen a estes, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives. Este termini d'exposició pública quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una proposta tècnica substancialment distinta a la inicial, amb prestació de caució en la quantia que fixe l'ajuntament, en els termes i les condicions que s'assenyalen en l'article 46.4 de la referida llei.
  
Durant el termini de cinc dies següents al venciment del termini anterior es podran formular les proposicions juridicoeconòmiques al registre general d'entrada de l'ajuntament. Finalitzat este termini, el següent dia hàbil, tret que siga dissabte, cas en què s'haurà d'entendre el dia hàbil immediat posterior, tindrà lloc l'acte d'obertura de pliques als mateixos locals de l'Ajuntament de Soneja.
  
Així mateix, es fa saber que el present edicte es publica igualment als efectes previstos en l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, per als interessats als quals es fa impossible la pràctica de l'avís previ preceptiu, per no existir dades cadastrals de titularitat o per desconéixer-se'n el domicili fiscal, que es detallen a continuació:
  
Ref. cadastral Propietaris Adreça fiscal
  
1301 Desconegut Al municipi
  
1325 Desconegut Al municipi